Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 421/13/5506	Martin, 27.2.2014
EEČ : 2-40-60-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
Obvinená XXXXX spáchala prečin ublíženia na zdraví podľa § 157 ods. 1 Trestného zákona. 
Obvinená XXXXX dňa XXXXX zložila na účet Okresnej prokuratúry  v Martine peňažnú sumu vo výške 160 XXXXX na všeobecne prospešné účely, celá suma je určená na peňažnú pomoc obetiam trestnej činnosti podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou XXXXX
dňa XXXXX, okolo 16.15 hod., XXXXX  okres XXXXX na cestu XXXXX, viedla cestný bicykel zn. XXXXX pri odbočovaní vľavo smerom na obec Benice, nedala prednosť sprava, vytvorila  náhlu prekážku motocyklistovi XXXXX, XXXXX ktorý viedol motocykel zn. XXXXX                 XXXXX v smere od obce XXXXX na XXXXX, napriek intenzívnemu brzdeniu zo strany XXXXX, tento zrážke nedokázal zabrániť a prednou časťou motocykla narazil do zadného kolesa bicykla, následkom čoho došlo k pádu obidvoch účastníkov mimo vozovku, 
v dôsledku nehody utrpel poškodený XXXXX, pomliaždenie tváre v oblasti sánky vľavo, drobnú hryznú ranu na jazyku od zubu, dve odreniny                                                                                                                                                                                          na ľavom lakti a pomliaždenie lakťa, čiastočné roztrhnutie pravého deltového svalu a zlomeninu dolného konca pravej vretennej kosti - zranenia podľa odborného vyjadrenia hodnotené ako ťažké, vyžadujúce si  vystavenie práceneschopnosti  v trvaní 6 až 8 týždňov, 

Odôvodnenie: 
 	Uznesením povereného príslušníka ODI XXXXX, pod XXXXX bolo podľa § 199 ods. 1 Tr. por. začaté trestné stíhanie pre prečin ublíženia na XXXXX podľa XXXXX 158 Tr. zák. Uznesením zo dňa XXXXX podľa § 206 ods. 1 Tr. por. bolo vznesené obvinenie XXXXX,  nar. XXXXX, pre prečin ublíženia na zdraví podľa  § 157 ods. 1 Tr. zák. na skutkovom základe uvedenom vo výrokovej časti tohto uznesenia. 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor  so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu konštatujem, že obv. XXXXX sa vo svojej výpovedi ku skutku, ktorý sa jej kladie za vinu, priznala a po poučení o možnosti uzavretia zmieru, vyjadrila s týmto alternatívnym spôsobom ukončenia trestného stíhania súhlas. Poškodený XXXXX taktiež vyslovil s vyššie uvedeným spôsobom ukončenia trestného stíhania súhlas.
Pre prečin ublíženia na zdraví podľa § 157 ods. 1 Tr. zák. trestný zákon umožňuje uložiť trest odňatia slobody na 6 mesiacov až 2 roky. 

Obvinená XXXXX a poškodený XXXXX uzavreli dňa XXXXX pred probačným a mediačným úradníkom na Okresnom súde v Martine dohodu o zmieri, v rámci ktorej poškodená uviedla, že jej škoda spôsobená trestným činom zo strany obvineného bola nahradená v plnom rozsahu.

    	XXXXX obvinená zložila na účet Okresnej prokuratúry v Martine peňažnú sumu vo výške 160 EUR, určenú pre všeobecne prospešné účely. 
Poškodený spolu s obvinenou pri uzatváraní zmieru uviedli, že súhlasia s výškou stanovenej sumy určenej na všeobecne prospešné účely, ktorú obvinený zložil na účet Okresnej prokuratúry v Martine.
Predmetná suma je primeraná závažnosti spáchaného trestného činu.
          
    	  Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na XXXXX osobné a majetkové pomery, som dospela k záveru, že takýto spôsob rozhodnutia je dostačujúci. 
	 
	  Na základe uvedených skutočností som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka